पाएं अपने शहर की ताज़ा ख़बरें और फ्री ई-पेपरडाउनलोड करें
रेडअलर्ट अनुशासन पखवाड़े में लोगों पर सख्ती बरतते हुए घर से बाहर नहीं निकलने देने का फायदा मिल रहा है। सीकर में एक्टिव केस सात हजार 343 है। जबकि एक दिन में होने वाले संक्रमित होने वालों की संख्या 491 तक सीमित रही। चिंता की बात तो यह है कि मौतें 108 से अधिक हो गई हैं। इस मामले में डॉक्टर्स का कहना है कि अभी लोगों को घरों में रहकर ही कोराना से लड़ाई में सहयोग कर सकते है।
सीएमएचओ ने बताया कि एक मार्च से लेकर सीकर में 73 हजार 679 सैम्पल लिए, इनमें से 12 हजार 730 कोरोना संक्रमित आए हैं। वहीं 58 हजार 217 सैम्पल की रिपोर्ट नेगेटिव आई है और 2 हजार 732 सेंपलों की जांच रिपोर्ट अभी आनी है। पूर्व संक्रमित 394 स्वस्थ हुए हैं। एक्टिव केस 7 हजार 343 है।
कोरोना संक्रमित 6 की मृत्यु
तीन महिलाओं सहित छह कोरोना वायरस से संक्रमितों की मृत्यु हुई है। लक्ष्मणगढ ब्लॉक के लालाणा सूतोद गांव की 65 वर्षीय महिला, पिपराली ब्लॉक के सिंघासन गांव के 57 वर्षीय पुरूष और फतेहपुर के वार्ड 21 की 47 वर्षीय महिला की सांवली कोविड अस्पताल में मृत्यु हुई है। वहीं खण्डेला क्षेत्र के नीमेडा गांव के 56 वर्षीय, श्रीमाधोपुर ब्लॉक के दीवराला गांव की 50 वर्षीय महिला और लक्ष्मणगढ के वार्ड 27 निवासी 71 वर्षीय वृद्व की जयपुर के आरयूएचएस में मृत्यु हुई है। जिले में एक मार्च से लेकर अब तक 108 जनों की कोरोना से मौत हो चुकी है।
जिलेभर में 1699 लिए सैम्पल
सीएमएचओ ने बताया कि अब तक 2 लाख 34 हजार 447 सैम्पलों की जांच की है। इनमें से 22 हजार 191 पॉजीटिव पाए गए है। वहीं 14 हजार 639 स्वस्थ हो चुके हैं। शुक्रवार को जिलेभर में 1699 सैम्पल लिए गए है।
पॉजीटिव केस की ब्लॉकवार स्थिति
सीकर शहर में 85, फतेहपुर क्षेत्र में 12, खण्डेला ब्लॉक में 96, कूदन क्षेत्र में 39, लक्ष्मणगढ़ क्षेत्र में 76, नीमकाथाना ब्लॉक में 28, पिपराली क्षेत्र में 46, श्रीमाधोपुर ब्लॉक में 22 और दांता क्षेत्र में 87 नए कोरोना पॉजिटिव आए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva hin_Deva bho_Deva bho_Deva zho_Hant eng_Latn